גארי אולדמן

סר גארי לאונרד אולדמן (באנגלית: Sir Gary Leonard Oldman; נולד ב-21 במרץ 1958) הוא שחקן וקולנוען אנגלי, זוכה פרס אוסקר, פרס גלובוס הזהב, פרס באפט"א לקולנוע, ופרס גילדת שחקני המסך.

 ביוגרפיה 
אולדמן נולד בניו קרוס, לונדון שבממלכה המאוחדת, למשפחה נוצרית-אנגלית. גדל בשכונת ניו קרוס שברובע לואישהאם, הנמצא בדרום מזרח לונדון, לאב רתך ולאם עקרת בית. כבר מגיל צעיר גילה כישרונות אמנותיים, בעיקר בתחום המוזיקה, אותו זנח מאוחר יותר לטובת המשחק. בגיל 16 נשר מספסל הלימודים והחל לעבוד בחנות למוצרי ספורט. את ההשראה להפוך לשחקן קיבל, לטענתו, מהופעתו של מלקולם מקדואל בסרט "הכמהים לאהבה" משנת 1971, שתיאר מערכת יחסים בין שני נכים. הוא קיבל מלגה והחל ללמוד בקולג' רוס ברופורד לדרמה.

 קריירה 
ב-1979 אולדמן בן ה-21 התקבל לתיאטרון רויאל קורט כשחקן, ושש שנים לאחר מכן אף זכה בפרס על תפקידו במחזה "החתונה המלכותית".

הוא ידוע בעיקר בשל גילום תפקידים של אנשי שוליים, תפקידים אקסצנטריים ומוגזמים לעיתים, ובהם גילום סיד וישס בסרט "סיד וננסי" מ-1986. המגזין "פרמייר" טען כי האחרון הוא "אחת ההופעות הטובות בכל הזמנים".

בתחילת שנות ה-90 עבר להתגורר בארצות הברית וב-1992 התפרסם בזכות תפקידו הראשי בסרט "דרקולה" של פרנסיס פורד קופולה. ב-1993 בלט בסרטו של פיטר מדאק "רומיאו בן זונה" (Romeo is Bleeding) בו גילם בלש מושחת בעל יצר הרס עצמי. שנה לאחר מכן שוב גילם איש משטרה מושחת בסרטו של לוק בסון, "לאון" (1994).

אולדמן שיחק גם בסרטים "JFK תיק פתוח", "רומן על אמת", "האלמנט החמישי", אייר פורס 1" ו"המועמדת". הוא ידוע גם בשל תרומתו הרבה לקולנוע העצמאי הבריטי. רבות מהדמויות שהוא בוחר לגלם הן דמויות האנטגוניסט. 

בשנת 1997 ביים והפיק את סרט הבכורה שלו, "Nil by Mouth", המבוסס בחלקו על ילדותו בצלו של אב אלכוהוליסט אלים בשכונות העוני של לונדון.

בשנות ה-2000 גילם גם תפקידים של דמויות טובות כגון אלו של סיריוס בלק בסדרת סרטי "הארי פוטר", ושל ג'יימס גורדון בטרילוגיית "האביר האפל".
בשנת 2001 שיחק בתפקיד אורח בעונה 7 בפרקים 23-24 בסדרת הטלוויזיה ״חברים״ בתור שחקן שמשחק לצד ג׳ואי טריבאני בסרט על מלחמת העולם הראשונה ומשתכר בפרק השני.

בשנת 2008 דיבב אולדמן במשחק הווידאו "Call of Duty: World at War" של חברת Activision.

בשנת 2011 היה מועמד לפרס אוסקר לשחקן הטוב ביותר על הופעתו בתפקיד איש הביון ג'ורג' סמיילי בעיבוד הקולנועי למותחן הריגול "החפרפרת" ודיבב את לורד שן הרשע בסרט קונג פו פנדה 2.

ב-2017 שיחק בסרט ההרפתקאות "המקום בינינו". באותה שנה גילם את דמותו של וינסטון צ'רצ'יל בסרט "שעה אפלה", תפקיד שעבורו זכה בפרס אוסקר לשחקן הטוב ביותר, בפרס גלובוס הזהב לשחקן הטוב ביותר - סרט דרמה ובפרס גילדת שחקני המסך.

ב-2020 יצא סרט הדרמה "מאנק", בו אולדמן שיחק בתפקיד הראשי בתור הרמן מנקייביץ'. על תפקיד זה היה מועמד פעם נוספת לפרס גלובוס הזהב לשחקן הטוב ביותר - סרט דרמה ומועמד לפרס אוסקר לשחקן הטוב ביותר.

בשנת 2021 לוהק אולדמן לתפקיד במיני סדרת הריגול הטלוויזיונית "סוסיים איטיים", שיצאה ב-Apple TV במהלך 2022. על תפקידו זה, היה מועמד בשנת 2024 לפרס גלובוס הזהב לשחקן הטוב ביותר בסדרת דרמה.

בשנת 2024 כיכב וגילם את הסופר האמריקאי ג'ון צ'יבר בסרט ההתבגרות האיטלקי "הנערה מנאפולי" (אנ') של הבמאי פאולו סורנטינו.

 חיים אישיים 
בשנת 1987 התחתן עם השחקנית האנגלייה לזלי מנוויל, אך עזב אותה בשנת 1989, שלושה חודשים לאחר שנולד בנו הבכור. בשנת 1990 נישא לשחקנית האמריקאית אומה תורמן, ממנה התגרש כעבור שנתיים. ביולי 1994 התארס לשחקנית האיטלקייה איזבלה רוסליני, אולם הם נפרדו גם כן לאחר כשנתיים. בשנים 1997–2001 היה נשוי לדוניה פיורנטינו, ממנה יש לו עוד שני בנים. ב-2008 התחתן עם הזמרת האנגלייה אלכסנדרה אדינבורו. הם התגרשו ב-2015.

ב-2014 הואשם באנטישמיות כשצידד במל גיבסון ובטענתו ש"היהודים שולטים בהוליווד". לאחר מכן הואשם על ידי הליגה נגד השמצה באמירותיו המעודדות גזענות, ונאלץ להתנצל על דבריו מספר פעמים.

פילמוגרפיה

 טלוויזיה 

 Jesus  (1999, סרט טלוויזיה) - בתפקיד: פונטיוס פילאטוס.
 סוסיים איטיים (2022) - בתפקיד: ג'קסון לאמב

 פרסים ומועמדויות 
פרסשנהקטגוריהעבורתוצאהמקורפרס אוסקר2011השחקן הטוב ביותרהחפרפרת2017שעה אפלה2020מאנקפרס גלובוס הזהב2017השחקן הטוב ביותר בסרט קולנוע - דרמהשעה אפלה2020מאנק2023השחקן הטוב ביותר בסדרת דרמהסוסים איטיים2025פרס באפט"א לקולנוע1988השחקן הטוב ביותר בתפקיד ראשיזקוף ת'אוזן1998הסרט הבריטי הטוב ביותרNil by Mouthהתסריט המקורי הטוב ביותר2012השחקן הטוב ביותר בתפקיד ראשיהחפרפרת2018שעה אפלהפרס אמי לבידור בפריים טיים2001שחקן אורח הטוב ביותר בסדרה קומיתחברים2024השחקן הראשי הטוב ביותר בסדרת דרמהסוסים איטיים2025פרס באפט"א לטלוויזיה2023השחקן הטוב ביותרסוסים איטיים2025פרסי האקדמיה האוסטרלית לאמנויות הקולנוע והטלוויזיה2017השחקן הבינלאומי הטוב ביותרשעה אפלהפרס אנני2012דיבוב בהפקה עלילתיתקונג פו פנדה 2פרס סאטורן1993השחקן הטוב ביותרדרקולה1999שחקן המשנה הטוב ביותראבודים בחלל2005הארי פוטר והאסיר מאזקבאןפרס פטל הזהב1996צוות המסך הגרוע ביותר (עם דמי מור)אות קלוןפרס אינדפנדנט ספיריט1992השחקן הראשי הטוב ביותררוזנקרנץ וגילדנשטרן מתים2001שחקן המשנה הטוב ביותרהמועמדתפרס גילדת שחקני המסך2000השחקן הטוב ביותר בתפקיד משנה2017השחקן הטוב ביותר בתפקיד ראשישעה אפלה2020מאנקפרסי אמפייר1998השחקן החדש הטוב ביותרNil by Mouth2011פרס אייקון—2012השחקן הטוב ביותרהחפרפרת2018שעה אפלהפרס סטלייט2011השחקן הטוב ביותר - סרט קולנועהחפרפרת2018שעה אפלה2021השחקן הטוב ביותר - דרמה קולנועיתמאנק2024השחקן הטוב ביותר - סדרת דרמהסוסים איטיים2025השחקן הטוב ביותר בסדרת דרמה או ז'אנרפרסי הקולנוע הבריטי העצמאי1998הסרט העצמאי הבריטי הטוב ביותרNil by Mouthהבמאי הטוב ביותרהתסריט המקורי הטוב ביותר2011השחקן הטוב ביותרהחפרפרת2017פרס וראייטי—

קישורים חיצוניים





הערות שוליים

קטגוריה:שחקני קולנוע וטלוויזיה אנגלים
קטגוריה:במאי קולנוע בריטים
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:חברי הלהקה השייקספירית המלכותית
קטגוריה:זוכי פרס גילדת שחקני המסך - שחקנים
קטגוריה:זוכי אוסקר: השחקן הטוב
קטגוריה:זוכי פרס ACTAA: השחקן הטוב
קטגוריה:זוכי פרס איגוד מבקרי הקולנוע האמריקאי לשחקן הטוב ביותר
קטגוריה:זוכי פרס סאטורן לשחקן ראשי בקולנוע
קטגוריה:אנגלים שנולדו ב-1958